**„Ako rozoznám, že mám dieťa s dyslexiou“?**

**Má rizikové faktory pre poruchu čítania:**

* výskyt porúch a učenia v rodine,
* navštevovanie logopéda v predškolskom veku – fonologická porucha, výslovnosť,
* porucha reči - /narušený vývin reči, vývinová dysfázia, nesprávna výslovnosť/,

**Má ťažkosti vo fonologickom uvedomovaní, pracovnej pamäti a jazykovom cite:**

* neschopnosť dieťaťa identifikovať hlásky v slove ani spojiť hlásky do slov,
* komolenie slov a výskyt zámeny hlások v reči, napr. kolomotíva/lokomotíva,
* ťažkosti so zapamätaním si dní v týždni, básničky, príbehy, neschopnosť pohotovo pomenovať písmená,
* gramaticky nesprávne hovorenie /nesprávne skloňuje, nehovorí správne v súvetiach/,
* problém s porozumením dlhších výpovedí iných ľudí, prípadne s porozumením dlhších inštrukcií zadaných pedagógom.

**Zmenil sa postoj dieťaťa k škole a učeniu:**

* menej aktivity na hodinách čítania,
* zvyšovanie nechuti do učenia,
* nastáva problém s domácou prípravou na vyučovanie,
* zmeny v správaní /nepozornosť, vzdor, odmietanie, plačlivosť, agresia/.

**Ako sa pracuje pri čítaní:**

* pracuje pomaly a nestíha vypracovať zadania úloh kvôli pomalému čítaniu,
* pracuje pomaly, nestíha vypracovať zadania kvôli horšiemu porozumeniu textu,
* pracuje rýchlo, s veľkou chybovosťou a zlým porozumením prečítaného textu.

**Aké typy chýb robí pri čítaní a orientácii v texte:**

* problém s orientáciou v texte / často nevie, kde čítame, problém v pravo-ľavej orientácii/,
* problém s identifikovaním, pomenovaním grafém,
* časté zámeny tvarovo podobných písmen: m – n, a – e, b –d, p – b,
* vynechávanie a vsúvanie grafém do slov.

**Aká je technika čítania:**

* hláskovanie,
* slabikovanie,
* čítanie slov,
* dvojité čítanie.

**Má problém s porozumením a reprodukciou prečítaného textu:**

* príčinou je narušený jazykový cit, ťažkosti v pracovnej pamäti.

**Má problém s osvojovaním si pravopisu.**

V tomto dotazníku nejde o odbornú diagnostiku. Ide o orientačné hodnotenie oblastí, ktoré sú charakteristické pre deti s dyslexiou. Čím viac odpovedí je označených, tým viac sa u dieťaťa zvyšuje riziko pravdepodobnosti výskytu dyslexie.

**Odporúčania:**

* veľmi pozitívnym prostriedkom je povzbudenie, chápavý prístup, nepodceňovanie dieťaťa a porozumenie jeho problému,
* tolerujeme slabikovanie dieťaťa s dyslexiou,
* vedieme k správnej technike čítania, odbúravame tzv. „dvojité čítanie“ pomocou čitateľského okienka,
* nechávame čítať len krátke jednoduchšie časti textu,
* pred vlastným čítaním vyberáme z textu ťažké slová a precvičujeme ich čítanie, /niekedy je nutné nacvičiť aj výslovnosť/, až potom necháme dieťa čítať celý text.